Estau de conservación d'especies

O estau de conservación d'una especie ye la mida de probabilidat que ixa remane existindo en o futuro, parando-ie cuentas no nomás que ta o volumen de población actual si que tamién ta las tendencias amostradas per a especie a traviés d'os tiempos, d'a existencia de predadors u altras menazas, d'as modificacions previstas d'o suyo habitat, etcetera.

A mas difundida d'as clasificacions posibles ta os estaus de conservación ye la que elaboró a Unión Internacional por a Conservación d'a Naturaleza (conoixida por as siglas anglesas IUCN), a on que se compilan os datos d'a clamada Lista Roya d'as Especies Menazadas. A zaguera versión d'ixa clasificación fue publicada en o 2004 y distingue as siguients ueito categorías:

No Evaluau (NE) Cuan que no se tienen datos de garra estudios sobre d'a viabilidat d'a especie, y temporalment son adscritos enta la categoría No Evaluaus.

Datos Insuficients (DD) Cuan que os datos que se tienen d'a especie son desactualizaus u insuficients en cualidat y cantidat ta poder-ne decidir si a especie ye viable u no. Alavez, s'indica como a Insuficientment Datada. Ixo no quier pas decir que la especie sía fuera de periglo. Manimenos a sobén a manca de datos provién precisament de l'esparzo numero d'eixemplars.

Periglo Baixo (LR) A especie ha estau evaluada y os resultaus d'ixa evaluación diz que no mi ha razons ta considerar-la a garra d'as categorías mas preocupadoras. Con a excepción d'os animals domesticos y d'o ser humano, que no están comprendius en a clasificación, totas as especies no menazadas se troban dintro d'ista categoría, a cualsiquiera d'as suyas tres soz-categorías.
Preocupación Menima (LC): A especie no cumple garra d'os criterios ta estar aconsiderada como a mereixedera de garra mesura de proteción.
Amanada ta a Vulnerabilidat (NT): A especie no ye obchecto de garra mesura de protección, anque as suyas poblacions son escasas u bien se troban restrinchidas a un habitat prou restrinchiu u que proximament en será.
Pendient de Mesuras ta la Conservación (CD): A especie podería estar dintro d'altras categorías de periglo mas grans si no porque estás protechida por mesuras que ne regulan a existenxia.

Vulnerable (VU) A especie se troba menazada d'extinción sía por o descenso d'a población, por a degradación d'o suyo hábitat, a introducción de parasitos u competidors, a fragmentación d'os suyos nuclios poblacionals u cualsiquier altra razón que faiga posibles eventos posteriors u catastrofes que la exterminen posteriorment.

En Periglo (EN) A especie se troba en periglo d'extinción inminent, sía por un descenso estimau observau d'a metat d'a suya población en a suya decada, por a existencia de menos de 2500 eixemplars adultos, por a restricción d'o suyo hábitat dica cuotas por baixo d'os 5000 Km2, u altras causas.

En Periglo Critico (CR) A especie ye menazada d'extincion en un futuro inmediato, sía por a desapareixencia d'alto ta un 80% d'os suyos miembros, u por a existencia de menos de 250 eixemplars adultos, u por a restricción d'a suya aria de distribución ta 100 Km<sup<2</sup> u menos.

Extinguiu en estau salvache (EW) No s'han puesto trobar eixemplars vivos d'a especie en o suyo medio natural encara que se n'haigan feto estudios exhaustivos, y se considera que nomás que son conservaus eixemplars en caultivo u cautividat.

Extinguiu (EX) Dimpués d'estudiar-se exhaustivament o suyo hábitat, no bi ha garra dandalo razonable que o zaguer eixemplar d'a especie no sía muerto.

 Os estaus de conservación en Biquipedia 

Biquipedia indica o estau de conservación d'as especies con as categorías emplegatas por a IUCN, anque con dos salvedaz:

 Cuan as especies son extinguidas, s'indica tamién si s'extinción en tiempos historicos u se conoix nomás que por o rechistro fosil. As especies dintro d'esta categoría, lochicament, nunca no estión examinatas por a IUCN.
 O estatus d'as especies domesticas, que a IUCN no contempla pas, s'indica como a "Domestico" u "Domestica", u mas simplerament "No Menazau".

 Vinclos externos 

  Categorías d'a IUCN en a suya versión d'o 2001
  Motor de chira informatizau ta especies en a Lista Roya d'a IUCN

Categoría:Ecolochía